Mooi Leefstyl wen 'n Tinteltong Toekenning - Mooi Leefstyl
Ons is baie opgewonde om te deel dat Mooi Leefstyl ‘n Tinteltong Toekenning vir die Afrikaans-Vriendelikste e-kopie gewen het.
In samehang met die viering van Internasionale Moedertaal-dag, wat jaarliks op 21 Februarie gevier word, beloon Afrikaans-Vriendelik innoverende Afrikaanse ondernemings. Die Tinteltong Toekennings word daarom toegeken aan ondernemings of mense wat dienste in Afrikaans lewer of Afrikaans bevorder deur kreatief met dié taal om te gaan. In 2016 was daar slegs vier kategorieë waarin ondernemings benoem kon word en in 2018 15 kategorieë. Die wenners se kreatiwiteit is daarom vanjaar behoorlik tydens ’n toekennings geleentheid op 21 Februarie by die spoggerige Menlyn Boutique Hotel gevier.
AfriForum het in 2016 vasgestel dat 30% van die Suid-Afrikaanse mark Afrikaans is en wil voortgaan om ondernemings te beloon wat dienste in Afrikaans aanbied. AfriForum hoop dat dié wenners ander ondernemings en mense sal aanspoor en inspireer om in die taal van hul hart sake te doen.
Die wenners in die onderskeie kategorieë vir 2018 is soos volg:
Tinteltong Toekenning vir die oorspronklike naam: Streepsak
Tinteltong Toekenning vir die Afrikaans-Vriendelikste slagspreuk: Al 3 Boerdery
Tinteltong Toekenning vir die beste handelsmerkontwerp: Magies vol liefde
Tinteltong Toekenning vir smul-lekker Afrikaanse kos: De Vette Mossel
Tinteltong Toekenning vir die soetste nagrus: Aandbloem
Tinteltong Toekenning vir foto’s wat Afrikaans praat: Conrad Theron
Tinteltong Toekenning vir die Afrikaans-Vriendelikste diens: Funky Ouma
Tinteltong Toekenning vir die Afrikaans-Vriendelikste e-kopie: Mooi Leefstyl
Tinteltong Toekenning vir trippeltoontjies (diens of produk wat op kinders gemik is): Magies vol Liefde
Tinteltong Toekenning vir die Afrikaans-Vriendelikste produk: Mooi Goete
Tinteltong Toekenning vir die Afrikaans-Vriendelikste produk – innoverende produk: Boeremeisie Beeldskoon
Tinteltong Toekenning vir die Afrikaans-Vriendelikste produk – eie aan Afrikaans: Is Moz Bos
Tinteltong Toekenning vir die Afrikaans-Vriendelikste sosiale media: De Afrikander
Tinteltong Toekenning vir ’n uitgewer wat Afrikaans bevorder: LAPA uitgewers
Tinteltong Toekenning vir snaaksighede in Afrikaans: Idees-vol-Vrees
Dit was ‘n aand vol pret gewees met Joshua na die Reën wat opgetree het en Prof. Gerhard van Huyssteen van Op die Spel op Kyknet wat gasspreker was. Die spyseniering was deur Black Bamboo gedoen en daar was ‘n heerlike voorgereg, hoofgereg en nagereg bedien. Mooi Leefstyl wil vir almal wat betrokke was, insluitende Sanderien van der Walt dankie sê vir al hulle harde werk om hierdie aand so ‘n sukses te maak.
Fotograaf: Rozier van Tonder
‘n Besoek aan Cavalli
VORIGE ARTIKELHout Produkte vir jou huis
VOLGENDE ARTIKELVrolike sokkies vir enige geleentheid
Wegbreek-naweek na Wildehondekloof buite Oudtshoorn